आप उप चुनाव में हमारा सहयोग करो हम आपका करें: बघेल
आंगनबाड़ीकार्यकर्ताओं, आशा सहयोगिनी, साथिन एवं सहायिकाओं ने कलेक्ट्रेट पर सोमवार को सुबह 11 बजे मांगों के समर्थन में धरना दिया गया। इसके बाद सभी एकत्रित होकर सांसद पशुधन विकास बोर्ड के अध्यक्ष जगमोहन सिंह बघेल को ज्ञापन देने सर्किट हाउस पहुंची।
जहां अध्यक्ष बघेल बोले कि आप उप चुनाव में हमारा सहयोग करो, हम सरकार तक आपकी बात पहुंचाकर आपका सहयोग करेंगे। इस पर कार्यकर्ता बोलीं ये कोरे आश्वासन कब तक चलेंगे, हमें लंबे समय से आश्वासन ही तो मिल रहे हैं, अब आपकी बात पर भरोसा नहीं कर सकते। पहले आप हमारी मांग पूरी कराओ तब हम आपका सहयोग करेंगे। इस पर सांसद बोले आओ नाश्ता कर के जाओ। लेकिन महिलाएं बिना नाश्ता करे वापस चली गई।
धरना भामसं के प्रदेश संगठन मंत्री कैलाश सैनी की अध्यक्षता में दिया गया। जिसमें सैनी ने कहा कि बार-बार ध्यान आकर्षित करने के बाद भी जायज मांगों पर सरकार ध्यान नहीं दे रही है। यदि यही हालात रहे तो मजदूर संघ आंदोलन को तीव्र करने पर विचार करेगा। किसान संघ के जिला अध्यक्ष कायम सिंह परमार ने सभी धरनार्थियों से अपने संगठन बल को मजबूत बनाने और उसी के आधार पर मांगें मनमाने का आवहन किया। संभाग प्रभारी लज्जाराम गुर्जर ने कहा कि आंगनबाड़ी कार्यकर्ता पिछले काफी समय अपनी मांगों को पूरा कराने के लिए आंदोलनरत हैं। लेकिन सरकार पूरी नहीं कर रही है। शीघ्र ही सरकार को निर्णय कर मांगों को पूरा करना चाहिए। विशंभर दयाल शर्मा ने कहा कि अपने कर्त्तव्य निष्ठा से आत्मबल मजबूत करें तथा समाज में अपनी स्थिति सम्मानजनक बनाने के लिए राज्य सरकार से मांग पूर्ति तक हक की लड़ाई जारी रखें। इसके बाद धरनार्थियों के शिष्ट मण्डल ने प्रधानमंत्री मुख्यमंत्री के नाम कलेक्टर को ज्ञापन सौंपा। धरना स्थल से महिलाएं नारेबाजी करते हुए सर्किट हाउस पहुंची। जहां सांसद मनोज राजौरिया, पशुधन विकास बोर्ड के अध्यक्ष जगमोहन बघेल को भी ज्ञापन दिया गया। धरने का संचालन जिला महामंत्री सरिता बंसल ने किया। धरने में सरिता श्रीवास्तव, उमा राजपूत, रेखा, माया शर्मा, सुनीता कुशवाह, ल्होरी, रामसीया, सरोज चन्देल, जिला अध्यक्ष महेन्द्र सिंह गुर्जर, ओमप्रकाश चौधरी, महेन्द्र सिंह गहलोत, अनिल शर्मा आदि थे।
धौलपुर. सांसद राज्य मंत्री बघेल को ज्ञापन देती कार्यकर्ता।
धरना-राजनीति
hin_Deva hin_Deva hin_Deva hin_Deva awa_Deva bho_Deva